Mana Mana

Mana Mana oli vuonna 1986 perustettu suomalainen punk- ja metallivaikutteista raskasta rockia esittänyt yhtye, joka tunnetaan äärimmäisen synkistä sanoituksista ja raskaista kitaravalleista. Yhtyeen varsinainen ura päättyi laulaja-kitaristi Jouni Mömmön kuolemaan lääkkeiden yliannostukseen vuonna 1991.Suomipopin 99 suurinta. City-lehti, nro 21/1999. Viitattu 6.10.2009.Mana Manan basistin Tuomas Moilasen kotisivu (kohdasta Mana Mana) Tätä ennen yhtye oli ehtinyt julkaista ainoastaan yhden pitkäsoiton, Totuus palaa (1990). Kitaristi Otra Romppanen kokosi Mömmön muistiinpanojen pohjalta vielä levyn Murheen laakso vuonna 2000. ==Historia== Jouni Mömmö ja Otra Romppanen perustivat Mana Manan vuonna 1986 Joensuussa. Aluksi miehet työstivät muun muassa kappaleita "Maria Magdalena" ja "Vaarallista", jotka Mömmö oli tehnyt entiselle yhtyeelleen Silmienvaihtajille. Totuus palaa -levy äänitettiin vuonna 1989 viidessä päivässä ja ilmestyi vuonna 1990. Samana vuonna yhtye teki linjapäätöksen, ettei anna haastatteluja eikä julkaise promokuvia. Totuus palaa herätti jonkin verran huomiota ulkomailla, ja yhtye aloitti levyn englanninkielisen version äänitykset vuonna 1991. Työ jäi kuitenkin kesken, sillä lauluosuuksien äänitys epäonnistui skitsofreniasta kärsineen Mömmön ajauduttua pahasti omiin maailmoihinsa. Jouni Mömmö kuoli 26. lokakuuta 35-vuotiaana. Mana Mana soitti useita keikkoja Mömmön kuoleman jälkeen. Laulajina näillä keikoilla toimivat Kimmo "Kaltsu" Kuosmanen ja Sami Tiilama. Vuonna 1998 Otra Romppanen alkoi työstää julkaisukuntoon kappaleita Mömmöltä jääneiden neliraitademojen, treenikämppänauhoitusten ja biisipäiväkirjojen pohjalta. Riemu-levy-yhtiö julkaisi kappaleet Murheen laakso -nimisenä levynä kaksi vuotta myöhemmin. Yhtye teki myös pienen kiertueen levyn julkaisun kunniaksi. Vuoden 2001 syksyllä Mana Mana soitti viimeisen keikkansa Helsingin Tavastialla. Keikka nauhoitettiin ja sen parhaiten onnistuneet raidat julkaistiin kolme vuotta myöhemmin Kuolla elävänä -livelevynä. Yhtyeestä otettiin hajoamisen kunniaksi myös ensimmäiset promokuvat. Virallisen lopettamisensa jälkeen yhtyeen entiset jäsenet ovat esittäneet Mana Manan musiikkia Murheenlaakso-nimellä. ==Kokoonpano== * Jouni Mömmö – laulu ja kitara (1986–1991) * Arto "Otra" Romppanen – kitara (1986–2001) * Tuomas Moilanen – basso (1986–2001) * Timo Puukko – rummut (1986–1991) * Janne Suhonen – kitara (kesästä 1990 lähtien) * Ema Hurskainen – vararumpali (1980-luku – 1993) * Jakke Pirinen – basso (1986) ===Mömmön kuoleman jälkeen yhtyeessä soittaneita=== * Kimmo "Kaltsu" Kuosmanen – laulu (1992–2001) * Juha "Kökkis" Kokkonen – kitara (1992) * Antti Litmanen – kitara (1996–2001) * Jarkko Romppanen –kitara (1996–2001) * Janne Suhonen – kitara * Sami Tiilama – laulu (Murheen laakso -albumilla) * Raimo Pesonen – rummut (1993–1994 ja Murheen laakso -albumilla) * Pete Korhonen – rummut (1994–2001 ja Murheen laakso- ja Kuolla elävänä – Live 2001 -albumeilla) == Diskografia == ;Singlet * Maria Magdalena / Vaarallista (7" single, 1988) * Raptori / Suikki (7" single, 1991) * Hän on paha / Difficult Situation (5" split-single Dead Allisonin kanssa, 1994) ;Pitkäsoitot * Totuus palaa (LP, 1990) * Murheen laakso (CD, 2000) * Kuolla elävänä – live 2001 (CD, 2004) ;Kokoelmat * Complete... Kaikki (kokoelma-CD, 1996) * 2000–2001 (kokoelma-2CD, 2005 – Murheen laakso ja Kuolla elävänä) ==Lähteet== == Aiheesta muualla == * Yhtyeen basistin kotisivu, jolta löytyy kattava Mana Mana-historia * * Luokka:Suomalaiset rockyhtyeet Luokka:1990-luvun yhtyeet ja sooloartistit